ET
L 135/96
ix)
Euroopa Liidu Teataja
23.5.2023
moodul 9L „ÕHUPALLID — KUUMAÕHU-ÕHUPALLID“: 36 küsimust.
Vastamiseks on aega 45 minutit;
x)
moodul 10L „ÕHUPALLID — GAASIÕHUPALLID (VABALENNU-/ANKURDATUD) ÕHUPALLID“: 44 küsimust.
Vastamiseks on aega 55 minutit;
xi)
moodul 11L „ÕHULAEVAD — KUUMAÕHU-/GAASI ÕHULAEVAD“: 40 küsimust.
Vastamiseks on aega 50 minutit;
xii) moodul 12L „RAADIOSIDE/AVARIIMAJAKAD/TRANSPONDRID/MÕÕTERIISTAD“: 20 küsimust.
Vastamiseks on aega 25 minutit.“; 26) lisatakse IX liide: „IX liide
Multimeediapõhise koolituse hindamismeetod 1.
Käesoleva liite eesmärk on kehtestada nõuded, millest pädev asutus lähtub punkti 66.B.135 kohaste multimeediapõhiste koolituste hindamisel ja heaks kiitmisel.
Käesolevat liidet võib kasutada muude koolituskursuste hindamiseks, kui pädev asutus otsustab, et käesolevas liites sätestatud hindamismeetod on selliste muude kursuste puhul asjakohane.
Pädev asutus hindab kursusi kõigi tabelis A esitatud kriteeriumide alusel, mis on rühmitatud nelja kategooriasse a–d.
Pädev asutus määrab tabelis selgelt kindlaks hinnatava multimeediapõhise kursuse, selle tootmise ja ajakohastamise versioonid.
2.
Hindav pädev asutus asetab end õppuri või lõppkasutaja olukorda ja hindab iga tabelis A loetletud kriteeriumi individuaalselt hindamisskaalal 1–5 järgmiselt: 1: mitterahuldav.
Ei vasta nõutud kriteeriumidele.
2: Osaliselt rahuldav, kuid nõutud kriteeriumide täitmiseks on vaja teha parandusi.
3: Rahuldav.
Vastab nõutud kriteeriumidele.
4: Hea.
Vastab nõutud kriteeriumidele, lisades parandusi.
5: Suurepärane.
Ületab nõutud kriteeriume.
3.
Kui ühe või mitme kriteeriumi hinnang on madalam kui 3, nõuab pädev asutus alternatiivset õppeprotsessi, et tõsta kursuse sobivust vastuvõetava tasemeni.
4.
Kui pädev asutus on hinnanud iga tabelis A loetletud üksikkriteeriumi, kasutab ta iga multimeediapõhise õppevahendi üldise sobivustaseme kindlaksmääramiseks järgmist kombineeritud hindamisskaalat: — 100–80: Suurepärane õppevahend.
Pakub erinevaid funktsioone ja vastab nõutud sobivuskriteeriumidele. — 79–60: Õppevahend vastab nõutud sobivuskriteeriumidele. — 59–40: Õppevahend ei ole haridusalaseks kasutamiseks piisavalt asjakohane.
Seda võib kasutada üksnes mitteformaalseks koolituseks. — 39–20: Õppevahend on alla keskmise.
See ei vasta mitmele nõutud sobivuskriteeriumile.
Enne toote heakskiitmist kontrollib pädev asutus, et multimeediapõhise õppevahendi lõplik hindepunkt oleks vähemalt 60 ning et ühegi kriteeriumi hinne ei oleks alla 3.